BAT-3K ขอตลท.ขึ้น SP ตั้งแต่ 24 ก.ย.-2 ต.ค.63 เดินหน้าแผนควบรวมบริษัท
BAT-3K ขอตลท.ขึ้น SP ตั้งแต่ 24 ก.ย.-2 ต.ค.63 เดินหน้าแผนควบรวมบริษัท
21 ก.ย. 2563

ตลาดหลักทรัพย์แห่งประเทศไทย (ตลท.) ขึ้นเครื่องหมาย SP หุ้นบริษัท ฮิตาชิ เคมิคอล สโตเรจ แบตเตอรี่ (ประเทศไทย) หรือ BAT-3K ระหว่างวันที่ 24 ก.ย.-2 ต.ค.63 เนื่องจาก BAT-3K ขอให้ตลาดหลักทรัพย์ฯ สั่งห้ามการซื้อหรือขายหลักทรัพย์ของบริษัทเป็นการชั่วคราวในช่วงเวลาดังกล่าว รวม 7 วันทำการ เพื่อเตรียมการจัดสรรหุ้นสามัญของบริษัทใหม่ให้แก่ผู้ถือหุ้นเดิมของ BAT-3K และบริษัท ฮิตาชิ เคมิคอล เกตเวย์ แบตเตอรี่ (ประเทศไทย) จำกัด (HCGB) และการดำเนินการที่เกี่ยวข้องรวมถึงการนำหุ้นสามัญของบริษัทใหม่เข้าจดทะเบียนในตลาดหลักทรัพย์ฯ